Kōmei enperadorea

Japoniako 121. enperadorea izan zen 1846tik 1867ra.

Ninkō enperadorearen eta Ōgimachi Naokoren semea zen. Jaiotze izena Osahito (japonieraz: 統仁) zen. 1846an bere aita hil zenean tronuratu zuten. Bere erregealdiaren ezaugarri nagusia Matthew Calbraith Perry  komodoro estatubatuarraren etorrera izan zen, eta Japonia indarrez ireki behar izan zitzaien mendebaldeko potentziei bi mendetako isolamenduaren ondoren. Kōmei irekiera horren aurka agertu zen. Barruan matxinadak eta gatazka partisanoak izan ziren, Tokugawa shogunerriaren kolapsoarekin amaitu zirenak hil eta gutxira. Hil zenean bere seme Mutsuhito, Meiji enperadorea, izan zen oinordekoa.

Kategoria:Kyototarrak
Kategoria:Japoniako enperadoreak
Kategoria:Japoniako sintoistak
Kategoria:Edo Aroko japoniarrak